ร้านนี้เป็นร้านอาหารกรีกแท้ๆ ตั้งอยู่ที่โรงแรมอรนิชาด้านหน้าโรงแรมเลย จากการสอบถามเจ้าของร้านไปอยู่ที่กรีกมาแล้วกลับมาเปิดร้านอาหารที่ไทย
อาหารรสชาติอร่อย
วันนี้สั่งมา3เมนู 
1.สลัดกรีก เป็นสลัดสไตล์เมดิเตอร์เรเนี่ยน มีมะเขือเทศเป็นหลัก มีแตงกวา หอมหัวใหญ่ มะกอก พริกหยวกและชีส โดยรวมแล้วอร่อย รสชาติสดชื่นตามสไตล์เมดิเตอร์เรเนี่ยน มะเขือเทศสดมาก โดยรวมแล้วดีมาก 
2.สเต็กเนื้อริบอาย รสชาติของสเต็กเนื้อปกติ เนื้อชิ้นใหญ่ ในจานเสิร์ฟพร้อมมันบด และผักต้ม ส่วนตัวซอสจะมีการผสมชีสในซอสด้วย เวลาตักจะค่อนข้างข้นและยืดๆ
3.สเต็กไก่ยัดใส้ชีส เมนูนี้จำชื่อไม่ได้เพราะเป็นภาษากรีก แต่ถ้าสั่งแล้วบอกพนักงานแบบนี้เค้าก็ทำมาถูก อร่อยมากเป็นไก่ทอดที่ตรงกลางเป็นชีสรสเข้มข้น

มีอีกหลายเมนูที่อยากชิมคงต้องไว้คราวหน้าเช่น พิซซ่า ราคาถาดละแค่ 150 บาทเอง ราคาเมนูในร้านนี้ถือว่าคุ้มค่ากับราคาเพราะเจ้าของใส่ใจทำ อย่างเช่นมันบดถ้าใครชอบร้านนี้อยากจะเเนะนำเลย ที่ใส่มาในสเต็กนี่เยอะมาก เยอะจนกินไม่หมด 
ปล.ราคาอาหารไม่แพงเลย ถ้าใครไม่ชอบอาหารฝรั่งที่ร้านเค้าก็มีอาหารไทยด้วย



